**A 176. sorszámú Ortopédiai cipész megnevezésű szakképesítés-ráépülés szakmai és vizsgakövetelménye**

1. **AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 33 542 01

1.2. Szakképesítés-ráépülés megnevezése: Ortopédiai cipész

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 640-960

**2. EGYÉB ADATOK**

2.1.A képzés megkezdésének feltételei:

2.1.1. Iskolai előképzettség:

vagy iskolai előképzettség hiányában

2.1.2. Bemeneti kompetenciák: –

2.2. Szakmai előképzettség: .Cipész, vagy

33 542 02 1000 00 00 Cipész, cipőkészítő, cipőjavító, vagy

54 542 01 0010 54 01 Bőrfeldolgozó-ipari technikus végzettség, vagy

12 5 3114 16 5 3 02 Cipőipari technikus

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6 Elméleti képzési idő aránya: 50%

2.7. Gyakorlati képzési idő aránya: 50%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

**3. PÁLYATÜKÖR**

3.1. A szakképesítés-ráépüléssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakör(ök)** |
| 3.1.2. | **7217** | Cipész, cipőkészítő, -javító | Ortopédlábbeli-készítő |

3.2. A szakképesítés-ráépülés munkaterületének rövid leírása:

Az ortopédiai cipész deformált lábra készít cipőt, betétet, a kívánt terápiás cél elérése érdekében a beteggel és az orvossal szoros kapcsolatot tart.

A szakképesítés-ráépüléssel rendelkező képes:

* méretlap alapján méretet venni a lábról
* kaptát igazítani, műkaptát készíteni a láb deformációjától függően
* mintát, szabásmintát készíteni
* tartozékokat tervezni, készíteni,
* előkészíteni az alkatrészeket
* összeszerelni a felső és alsó alkatrészeket, beépíti a tartozékokat
* talpbetétet készíteni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 34 542 02 | Cipőkészítő | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11356-12 | Ortopédcipő-tervezés |
| 4.4. | 11357-12 | Egyensúly helyreállításához szükséges tartozékok tervezése, formázása |
| 4.5. | 11358-12 | Ortopédcipő készítése |
| 4.6. | 11359-12 | Interakció az egészségügyi ellátásban |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

5.2.A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11356-12 | Ortopédcipő tervezés | gyakorlati |
| 5.2.4. | 11357-12 | Egyensúly helyreállításához szükséges tartozékok tervezése, formázása | szóbeli |
| 5.2.5. | 11358-12 | Ortopédcipő készítése | gyakorlati |
| 5.2.6. | 11359-12 | Interakció az egészségügyi ellátásban | szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

I. A) A vizsgafeladat megnevezése: Vizsga remek készítése

A vizsgafeladat ismertetése:

Tartalmazza a vizsgázó által tetszőlegesen választott, deformált lábra készülő ortopédcipő műszaki dokumentációját, az indikáció függvényében méretezett igazított-kaptát, vagy gipsz negatív segítségével készített műanyag kaptát, valamint a megfelelően elkészített ortopédcipő tartozékokat.

A vizsga remek részei:

a vizsgázó által tetszőlegesen választott, deformált lábra készülő ortopédcipő műszaki dokumentációja,

egy pár, az indikáció függvényében méretezett igazított-kapta, vagy gipsz negatív segítségével készített műanyag kapta

egy pár, az indikációnak megfelelően elkészített ortopédcipő tartozék

A műszaki dokumentáció összetevői:

Méretvétel az indikációtól függően lábkörrajzos, vagy gipsz mintavételi eljárással egy tipikus ortopédiai cipőt igénylő deformált lábról

Méretlapon rögzített méretek

A talpnyomat és a láb deformációk alapján értékelés

A talplenyomat, és a felvett méretek alapján szerkesztett kapta talpi része

Tartozékok méretezése és leírása

Felsőrész alapminták, alkatrészminták

Felsőrész összeszereléséhez technológiai utasítás, gépek berendezések megjelölésével

Alsórész összeszereléséhez technológiai utasítás, gépek berendezések megjelölésével

Az ortopédcipő készítéséhez szükséges anyagösszetétel összefoglalása

A műszaki dokumentáció formája:

a vizsga remek dokumentációja számítógépen szövegszerkesztővel készüljön

terjedelem minimum 5, maximum 10 oldal

betűméret 12 pont,

sortávolság1,5,

alsó, felső margó 2,5

jobb, bal margó 2,5

szerkesztések, rajzok, a műszaki rajz előírásai szerint készüljenek

A vizsga remek cipőipari alapgépekkel és szerszámokkal elkészíthető legyen.

A vizsga remeken egyértelműen és tartósan szerepeljen a vizsgázó neve (minden összetevő darabján).

A vizsga remek részeinek értékelése %-ban kifejezve:

műszaki dokumentáció teljessége, szakmai megfelelőssége: maximum 50%

indikáció függvényében méretezett, igazított-kapta, vagy gipsz negatív segítségével készült műanyag kapta, és az elkészített ortopédcipő tartozékok megfelelősége: maximum 50%

Eredményes a vizsga remek, ha az értékelés során a 60%-ot elérte.

A vizsgafeladat időtartama: 0 perc

A vizsgafeladat értékelési súlyaránya: 15 %

I. B) A vizsgafeladat megnevezése: Ortopédcipő készítése

A vizsgafeladat ismertetése:

Egy pár ortopédcipőt kell elkészíteni, erősen deformált vagy rövidült alsó végtagra, vagy csonkolt lábra. Az ortopédcipőt típusától függően, műszaki dokumentáció alapján, előkészített kaptára, kész felsőrészből, tartozékokból, alsóalkatrészekből kell összeszerelni és kikészíteni az adott technológiának megfelelően.

A vizsgafeladat időtartama: 180 perc

A vizsgafeladat értékelési súlyaránya: 55%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése:

Egyensúly helyreállításához szükséges tartozékok tervezése formázása, interakció az egészségügyi ellátásban

A vizsgafeladat ismertetése:

A szóbeli központilag összeállított vizsgakérdései az alábbi témaköröket tartalmazzák:

ortopédiai elváltozások okai, jellemzői, korrigálása

ortopédiai tartozékok méretezése, készítési módja

szakmai kommunikáció

szakmai etika

A vizsgafeladat időtartama: 35 perc (felkészülési idő 20 perc)

A vizsgafeladat értékelési súlyaránya: 30 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés-ráépüléssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Rajzeszközök |
| 6.3. | Tervezőasztal |
| 6.4. | Munkaasztal |
| 6.5. | Szabászgép, |
| 6.6. | Kézi szabászeszközök |
| 6.7. | Köszörűgép |
| 6.8. | Varrógépek |
| 6.9. | Szélvékonyító gép |
| 6.10. | Hasító gép |
| 6.11. | Lyukasztó, ringliző gép |
| 6.12. | Foglaló-gépek |
| 6.13. | Csiszoló, kalapáló gépek |
| 6.14. | Talpprés gép |
| 6.15. | Talpszél és sarokmaró gép |
| 6.16. | Talpaktiváló berendezés |
| 6.17. | Sarokfelerősítő-gép |
| 6.18. | Kaptasorozat |
| 6.19. | Kéziszerszámok felsőrész készítéshez |
| 6.20. | Kéziszerszámok alsórész készítéshez |
| 6.21. | Díszítő kéziszerszámok |
| 6.22. | Ortopédiai kapta kiegészítőkkel |
| 6.23. | Gipszöntés gépei |
| 6.24. | Tágító-gép, tágítás kéziszerszámai |
| 6.25. | Lábmérés eszközei |

**7. EGYEBEK**

Bőr- és Cipőipari Egyesülés (BCE),

Tel./Fax: ­+36 (1) 221-9326,

E-mail: bce@bcehungary.org

Internet: www.bcehungary.org

Bőr-, Cipő- és Bőrfeldolgozóipari Tudományos Egyesület (BCBTE),

1047 Budapest, Attila u. 64.

Tel.: ­+36 (1) 272-0011,

Fax: ­+36 (1) 369-1058,

E-mail: info@bcbte.org